joelniklaus/EU_Wikipedias huggingface dataset:
Alesso

Ο Alesso (γεννημένος στις 7 Ιουλίου 1991, στην Στοκχόλμη ως Αλεσάντρο Λίντμπλαντ) είναι Σουηδός DJ και παραγωγός electronic dance music. Εξειδικευμένος στο μουσικό είδος της progressive house, ο Alesso τράβηξε την προσοχή και έγινε γνωστός παγκοσμίως το 2011 με την σημαντική συμπαράσταση της τότε δισκογραφικής του εταιρείας και πραγματοποιώντας remixes από άλλους γνωστούς DJs, όπως οι Avicii, Swedish House Mafia, Tiësto, Sander van Doorn, Kaskade και άλλοι. Το remix που έκανε για το κομμάτι "Pressure" ήταν από τα πιο παιγμένα κομμάτια EDM για το 2011. Πραγματοποίησε το ντεμπούτο του στην κατάταξη Top 100 DJ του DJ Mag το 2011, λαμβάνοντας την 70ή θέση. Όντας μία από τις μουσικές αποκαλύψεις του 2011, το MTV τον βράβευσε ως τον πλέον ανερχόμενο καλλιτέχνη EDM για το 2012. Στις 24 Μαρτίου 2012, ο Alesso πραγματοποίησε το πρώτο του BBC Radio 1 Essential Mix. Ο Alesso βρέθηκε στην 20ή θέση της κατάταξης Top 100 DJs, η οποία διοργανώνεται κάθε χρόνο από το περιοδικό DJ Magazine, για το 2012. Στις τελευταίες μουσικές επιτυχίες του Alesso περιλαμβάνονται το 'Years' σε συνεργασία με τον Matthew Koma και το 'Calling (Lose My Mind) με τον Sebastian Ingrosso των Swedish House Mafia.

Δισκογραφία

Ακυκλοφόρητο υλικό

Remixes

Μουσικά Βίντεο

Παραγωγές

Παραπομπές

Εξωτερικοί σύνδεσμοι 

Discogs.com
Beatport.com
YouTube.com

Σουηδοί μουσικοί
Σουηδοί DJs
Electro house μουσικοί
Χορτιάτης Θεσσαλονίκης

Ο Χορτιάτης είναι κωμόπολη της Περιφερειακής Ενότητας Θεσσαλονίκης και έχει οριστεί ιστορική έδρα του Δήμου Πυλαίας - Χορτιάτη. Έχει πληθυσμό 4.873 κατοίκους, σύμφωνα με την Απογραφή του 2011.

Γενικά 
Ο Χορτιάτης βρίσκεται στους πρόποδες του όρους Χορτιάτης νοτιοανατολικά της Θεσσαλονίκης, σε απόσταση 18 χιλιομέτρων από το κέντρο της πόλης. Κατά τον Μακεδονικό αγώνα, οι Χορτιατινοί αγωνίστηκαν με σημαντικότερο μακεδονομάχο τον οπλαρχηγό Γεώργιο Αλεξόπουλο. Στον Χορτιάτη έλαβε χώρα κατά την Κατοχή το Ολοκαύτωμα του Χορτιάτη, στις 2 Σεπτεμβρίου του 1944, από τους Γερμανούς κατακτητές.

Αξιοθέατα 
 Το Παρεκκλήσι Αγίας Παρασκευής
 Ο Ναός της Μεταμόρφωσης, βυζαντινό μνημείο χρονολογούμενο στον 12ο αιώνα
 Ο Ναός του Αγίου Γεωργίου, θεμελιώθηκε το 1806 και εγκαινιάσθηκε το 1837

Αριθμητικά δεδομένα 

Διάφορες πληροφορίες αποστάσεων είναι οι εξής:
 Αποστάσεις από γειτονικά χωριά 

 Αποστάσεις αστικών κέντρων

Γνωστοί Χορτιατινοί 
 Γεώργιος Αλεξόπουλος, Μακεδονομάχος οπλαρχηγός

Παραπομπές 

Δήμος Πυλαίας - Χορτιάτη
Κωμοπόλεις του νομού Θεσσαλονίκης
Μαρτυρικά χωριά και πόλεις της Ελλάδας
Χωριά του νομού Θεσσαλονίκης
Τζον Βόιτ

Ο Τζόναθαν (Τζον) Βίνσεντ Βόιτ (αγγλ.: Jonathan (Jon) Vincent Voight, 29 Δεκεμβρίου 1938) είναι Αμερικανός ηθοποιός, βραβευμένος με Όσκαρ Α' Ανδρικού Ρόλου για την ερμηνεία του στην ταινία του 1978 Ο Γυρισμός (Coming Home) και με τρεις Χρυσές Σφαίρες. Ο Βόιτ είναι πατέρας της ηθοποιού Αντζελίνα Τζολί και του ηθοποιού Τζέιμς Χέβεν. 

Ο ηθοποιός έγινε γνωστός στα τέλη της δεκαετίας του '60 με την ερμηνεία του στην ταινία του Τζον Σλέσιντζερ Ο Καουμπόι του Μεσονυχτίου (Midnight Cowboy, 1969), όπου υποδύθηκε, στο πλευρό του Ντάστιν Χόφμαν, έναν άνδρα από την επαρχία που προσπαθεί να γίνει ζιγκολό. Κατά τη δεκαετία του '70 έγινε αστέρας του Χόλιγουντ με τις ερμηνείες του στις ταινίες: Όταν Ξέσπασε η Βία (Deliverance, 1972) όπου ερμήνευσε το ρόλο ενός επιχειρηματία του οποίου το σαββατοκύριακο με τους φίλους καταστρέφεται από μια ομάδα κακοποιών, Απόρρητος Φάκελος Οντέσσα (The Odessa File, 1974), όπου εμφανίστηκε στο ρόλο ενός Γερμανού δημοσιογράφου που προσπαθεί να ξεσκεπάσει ένα κύκλωμα νεο-ναζί, Ο Γυρισμός (Coming Home, 1978) όπου εμφανίστηκε στο πλευρό της Τζέιν Φόντα στο ρόλο ενός παραπληγικού ήρωα του Πολέμου του Βιετνάμ, ταινία για την οποία κέρδισε όσκαρ και Ο Πρώταθλητής (The Champ, 1979) όπου εμφανίστηκε στο ρόλο ενός απένταρου πρώην πυγμάχου που προσπαθεί να τα βγάλει πέρα και να μεγαλώσει το γιο του. 

Η δημοτικότητα του άρχισε να πέφτει κατά τη δεκαετία του '80, αν και η ερμηνεία του στην ταινία του Αντρέι Κοντσαλόφσκι Το Τρένο της Μεγάλης Φυγής (Runaway Train, 1985) του χάρισε άλλη μια υποψηφιότητα για Όσκαρ και την εύνοια των κριτικών. Κατά τη διάρκεια της δεκαετίας του '90 άρχισε να εμφανίζεται σε δευτεραγωνιστικούς ρόλους με σημαντικότερο εκείνο στην ταινία Ο Βροχοποιός (The Rainmaker, 1997). Κατά τη διάρκεια της δεκαετίας του 2000 οι ερμηνείες του σε βιογραφικές ταινίες έλαβαν θετικές κριτικές. Η εμφάνισή του στην ταινία του Μάικλ Μαν Ali, 2001 όπου ερμήνευσε τον αθλητικογράφο Χάουαρντ Κοζέλ του χάρισε μια υποψηφιότητα για Όσκαρ Β' Ανδρικού Ρόλου.

Φιλμογραφία

Παραπομπές

Εξωτερικοί σύνδεσμοι 

 Τζον Βόιτ , σελίδα στον ιστότοπο Cine.gr .
 Τζον Βόιτ, σελίδα στον ιστότοπο της Internet Movie Database .

Βραβευμένοι με Όσκαρ Α' Ανδρικού Ρόλου
Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Βραβευμένοι με BAFTA
Αμερικανοί άνδρες ηθοποιοί θεάτρου
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Μάσσα

Η Μάσσα (Massa) είναι πόλη της Τοσκάνης, στην Κεντρική Ιταλία. Αποτελεί το διοικητικό κέντρο της επαρχίας Μάσσα-Καρράρα. Βρίσκεται στην κοιλάδα του ποταμού Φρίτζιντο (Frigido), κοντά στο Άλπι Απουάνε (Alpi Apuane), περίπου 5 χλμ. από την Τυρρηνική θάλασσα. Στη Μάσσα κατοικούν 70.902 άτομα.

Η περιοχή της Μάσσα είναι δημοφιλής τουριστικός προορισμός. Επίσης, φιλοξενεί μια κοινότητα 600 βιομηχανικών και βιοτεχνικών δραστηριοτήτων, που βρίσκεται εντός της λεγόμενης Βιομηχανικής Ζώνης του Απουάνε, με άμεση απασχόληση για πάνω από 7.000 άτομα. Μαζί με την διπλανή της πόλη Καρράρα, η Μάσσα είναι γνωστή για την εξόρυξη και την παραγωγή μαρμάρου.

Ιστορία
Από τον 15ο έως τον 19ο αιώνα, η Μάσσα ήταν η πρωτεύουσα του πριγκιπάτου (αργότερα δουκάτου) της επαρχίας Μάσσα-Καρράρα. Διοικούταν από τις οικογένειες Σίμπο (Cybo) και Σίμπο-Μαλασπίνα (Cybo-Malaspina). Η Μάσσα είναι η πρώτη πόλη της Ευρώπης στην οποία η μαγνητική βελόνα της πυξίδας χρησιμοποιήθηκε στα ορυχεία για να χαρτογραφήσει και να καθορίσει τον βαθμό των ιδιοτήτων των ορυχείων που έχουν στην κατοχή τους οι διάφοροι ιδιοκτήτες.

Το 1829 η πόλη παραδόθηκε στον αυστριακό κλάδο της οικογένειας Έστε. Το 1859, κατά τη διάρκεια της διαδικασίας της ιταλικής ενοποίησης, εντάχθηκε το Βασίλειο της Σαρδηνίας.

Τίτλος 
Ως τιτουλάριος Δούκας της Μόντενα, ο σημερινός κάτοχος του τίτλου του Δούκα της Μάσσα είναι ο πρίγκιπας Λόρεντζ του Βελγίου, αρχιδούκας της Αυστρίας.

Αξιοθέατα 
Τα αξιοθέατα της Μάσσα είναι:
Το κάστρο της οικογένειας Μαλασπίνα (15ος αιώνας) με θέα την πόλη από έναν λόφο
Το αναγεννητικό παλάτι των Δουκών, στην Πιάτζα Αράνσι
Ο Καθεδρικός ναός 
Πιάτζα ντέγκλι Αράνσι
Πιάτζα Μερκούριο
Μαρίνα ντι Μάσσα

Διοικητικές Διαιρέσεις 
Αλτανάνα, Αλτέτα, Αντόνα, Μπάιτα, Μπαργκάνα, Μπεργκιόλα, Μποντάνο, Μπόρκο ντελ Πόντε, Μποτζόνε, ντι Σα 'Σέσο, Καλιέλια, Καμπρέτσια, Κανεβάρα, Καπατσόλα, Κασάνια, Κασέτε, Κασόνε, Καστανιάρα, Καστανιετόλα, Καστανιόλα, Τσερβάρα, Τσίνκε Βιέ, Τσιρεμέα, Κοντουπίνο, Κουπίντο, Φόρνο, Λα Τζιοκόντα, Γκοτάρα, Γκρόντα, Γκροντίνι, Γκουαντίνε, Λε λάρε, Λαβάτσιο, Μαρίνα ντι Μάσσα, Μιρτέτο, Μόντε Πέπε, Ορτόλα, Παριάνα, Παρτάτσια, Πιάν ντέλα Φιόμπα, Πόγκι, Πογκιόλο, Πογκιολέτο, ιλ Πόντε, Ποβερόμο, Ποβερόμο Μάτσιε, Πράτα, Πουλίτσε, Κουερκιόλι, Ρεντισέσι, Ρεμόλα Ρεσκέτο, Ρισκορτόλα, Ριντσιόστρα, Ρότσα, Ρομανιάνο, Ρόντσι, Σαν Κάρλο Τέρμε, Σαν Κριστόφορο, Σαν Λεονάρντο, Σαν Λορέντσο, Σάντα Λούτσια, ιλ Σάντο, Σέι Πόντι, Τουράνο, Βεργέτο, Λε Βιλλέτε, Βολπιλιάνο, Ζέκα.

Μεταφορές 
Υπάρχει το σιδηροδρομικό κέντρο της Μάσσα, το οποίο άνοιξε το 1862, αποτελεί μέρος της σιδηροδρομικής γραμμής Πίζας-Λα Σπέτζια-Γένοβα.

Διεθνείς Σχέσεις 
Αδελφοποιημένες πόλεις:
 Bad Kissingen, Γερμανία, από το 1960
 Vernon , Γαλλία
 Nowy Sącz, Πολωνία, από το 2007

Παραπομπές
http://demo.istat.it/pop2008/index1.html

Εξωτερικοί σύνδεσμοι 

 

 
Μασσα
Πανελλήνιες διοργανώσεις ποδοσφαίρου άμμου

Οι επίσημες πανελλήνιες διοργανώσεις ποδοσφαίρου άμμου, διοργανώνονται από την Επιτροπή Ποδοσφαίρου Άμμου της ΕΠΟ. Η πρώτη διοργάνωση που διεξήχθη ήταν το πρωτάθλημα ανδρών το 2013.
Το μπιτς σόκερ, αποτελεί το τρίτο είδος ποδοσφαίρου για το οποίο διοργανώνονται επίσημα πρωταθλήματα στην Ελλάδα, μετά το ποδόσφαιρο και το ποδόσφαιρο σάλας.
Η συμμετοχή της Κεφαλονιάς στο άθλημα του beach soccer είναι καθοριστική  με την έννοια ότι από το 2011 που αποφασίστηκε σε επίπεδο FIFA- BSWW η υπαγωγή του αθλήματος στις εθνικές ομοσπονδίες. Ο τότε πρόεδρος της ΕΠΣΚΙ  και αργότερα αντιπρόεδρος της ΕΠΟ Ευάγγελος Μαζαράκης και νυν Πρόεδρος της Ένωσης Ποδοσφαιρικών Σωματείων Άμμου και Δρόμου, ανέλαβε τη μετάβαση στην ΕΠΟ γιατί μέχρι τότε το άθλημα στην Ελλάδα βρίσκονταν υπό ιδιωτική πρωτοβουλία. Από το 2012 το άθλημα εντάσσεται στην ΕΠΟ και δημιουργείται καταστατικό από τον ίδιο, η πρώτη επίσημη ποδοσφαιρική ομάδα του αθλήματος στην Ελλάδα με το όνομα Α.Ο. ΚΕΦΑΛΛΗΝΙΑ.. Η ομάδα αυτή εντάσσεται ως μέλος στην ΕΠΣΚΙ (Ένωση Ποδοσφαιρικών Σωματείων Κεφαλληνίας και Ιθάκης), στην οποία υπάρχει μέχρι και σήμερα. Η συγκεκριμένη ομάδα που δραστηριοποιείται στην Αθήνα (γιατί στην Κεφαλονιά δεν υπάρχει γήπεδο ) έχει κατακτήσει τέσσερις (4) φορές το πανελλήνιο πρωτάθλημα που διοργανώνεται από την ΕΠΟ και μετέχει ανελλιπώς στις ευρωπαϊκές διοργανώσεις, με πρώτη το πρώτο ευρωπαϊκό πρωτάθλημα WINNERS CUP που έγινε το 2012 στο SAN BENEDETO DEL TRONTO στην Ιταλία και με τελευταία συμμετοχή το 2021 στο WINNERS CUP στη NAZARE της Πορτογαλίας. 

Υπάρχουν συνολικά τέσσερεις επίσημες διοργανώσεις:

Πρωτάθλημα Α' Εθνικής ανδρών (6 ομάδες το 2017)
Πρωτάθλημα Α' Εθνικής γυναικών (4 ομάδες το 2016)
Κύπελλο Ελλάδος ανδρών
Κύπελλο Ελλάδος γυναικών

Διοργανώσεις ανδρών 
Το επίσημο πρωτάθλημα ανδρών διεξήχθη για πρώτη φορά το 2013. Έχουν γίνει πέντε διοργανώσεις.

Διοργανώσεις γυναικών 
Το πρώτο πρωτάθλημα γυναικών διεξήχθη το 2016.

Παραπομπές

Εξωτερικοί σύνδεσμοι 
Ιστότοπος Ε.Π.Ο.

μπιτς σοκερ
Kesha

Η Κέσα Ρόουζ Σέμπερτ (αγγλικά: Kesha Rose Sebert, 1 Μαρτίου 1987), γνωστή επαγγελματικά ως Kesha, είναι Αμερικανίδα τραγουδίστρια και τραγουδοποιός.

Το 2005, σε ηλικία 18 ετών, η Κέσα υπέγραψε συμβόλαιο με τη δισκογραφική εταιρεία του Δρ. Λουκ, Kemosabe Entertainment. Αν και ήταν ενεργή μουσικός από τότε, κάνοντας φωνητικά και γράφοντας τραγούδια για άλλους καλλιτέχνες, αναδείχτηκε στις αρχές του 2009 με τη συμμετοχή της στο νούμερο ένα σινγκλ του ράπερ Flo Rida, "Right Round." Το ντεμπούτο άλμπουμ της, Animal και η πρώτη της εκτεταμένη εκτέλεση, Cannibal, κυκλοφόρησαν το 2010. Η ανευλαβής μουσική και η εικόνα της Κέσα την ώθησαν στο να αποκτήσει άμεση εμπορική επιτυχία, με το Animal να κάνει ντεμπούτο στην Αμερική ως το νούμερο ένα άλμπουμ. Ακόμη, τα σινγκλ "Tik Tok" και "We R Who We R" από το άλμπουμ κατέκτησαν την πρώτη θέση μεταξύ άλλων τραγουδιών από το άλμπουμ και την επανακυκλοφορία του που έφτασαν στην πρώτη δεκάδα. Το ίδιο διάστημα, συνέχισε να γράφει τραγούδια για άλλους καλλιτέχνες, συμπεριλαμβανομένου του τραγουδιού "Till the World Ends" για τη Μπρίτνεϊ Σπίαρς. Το Warrior, το δεύτερο άλμπουμ της Κέσα κυκλοφόρησε το Δεκέμβριο του 2012 και παρήγαγε το όγδοο τραγούδι της που έφτασε στην πρώτη δεκάδα, το "Die Young".

Τον Αύγουστο του 2017, η Κέσα κυκλοφόρησε τον τρίτο της δίσκο Rainbow, παράγοντας το τραγούδι "Praying", το οποίο έφτασε μέχρι και σε δεκάδα σε ορισμένα charts.

Ύστερα μετά την περιοδεία που ακολούθησε για να προωθήσει το άλμπουμ της Rainbow, μοιράστηκε πληροφορίες ενημερώνοντας τους θαυμαστές της πως δουλεύει σε νέο άλμπουμ,μετά από πολύ καιρό αφού τελείωσε με τις ετοιμασίες για το νέο album... Ανακοίνωσε το νέο της  album με τίτλο High Road το οποίο κυκλοφορεί στις 31 Ιανουαρίου 2020. Σύμφωνα με την Kesha το High Road είναι μια μίξη από κάθε άλμπουμ της και φυσικά επιστρέφει στο είδος με το οποίο ξεκίνησε (δηλαδή την ποπ μουσική).

Βραβεύσεις 
Ευρωπαϊκό Μουσικό Βραβείο MTV Καλύτερου Ποπ Καλλιτέχνη, Ευρωπαϊκό Μουσικό Βραβείο MTV Καλύτερου Νέου Καλλιτέχνη.

Δίκη με τον Δρ. Λουκ 
Η Κέσα κατηγόρισε τον Δρ.Λουκ πως από την αρχή της επαγγελματικής συνεργασίας τους την προσέβαλε ψυχικά, την βίασε, δημοσίευε άρθρα κατά της Κέσα και της οικογένειάς της και τέλος της έδινε ναρκωτικά για να αδυνατίσει. Έκανε δίκη εναντίον του ώστε να σπάσει το συμβόλαιό τους μα τελικά στις 19 Φεβρουαρίου του 2016 απορρίφθηκε προσωρινά. Από το 2017, βρίσκεται και πάλι υπό το συμβόλαιό της με την Kemosabe.

Εξωτερικοί σύνδεσμοι

 Επίσημη ιστοσελίδα

Αμερικανίδες τραγουδίστριες
Αμερικανοί στιχουργοί
Αμερικανοί ράπερ
Μουσικοί ηλεκτροπόπ
Αμερικανίδες τραγουδίστριες ποπ
Αγκυλόσαυρος

Οι αγκυλόσαυροι (Ankylosaurus) είναι γένος ορνιθίσχιων δεινοσαύρων, το οποίο έζησε στο ύστερο Κρητιδικό, πριν 66,5 με 65,5 εκατομμύρια χρόνια στην Βόρεια Αμερική. Ήταν μεγάλοι φυτοφάγοι θωρακισμένοι δεινόσαυροι. Αν και δεν έχει βρεθεί κάποιος ολοκληρωμένος σκελετός του, ο αγκυλόσαυρος θεωρείται ο αρχέτυπος θωρακισμένος δεινόσαυρος.

Σύμφωνα με εκτιμήσεις, ο αγκυλόσαυρος έφτανε σε μήκος τα 8 με 9 μέτρα και βάρος 4-7 τόνους. Μια εκ νέου περιγραφή με βάση το μεγαλύτερο κρανίο που έχει βρεθεί τοποθετεί το μέγιστο μήκος του σε 6,25 μέτρα. Το πιο εμφανές χαρακτηριστικό του αγκυλόσαυρου είναι η πανοπλία του, η οποία κάλυπτε το σώμα του δεινόσαυρου και αποτελείτο από ακίδες και οστέινες πλάκες. Ακόμη και τα βλέφαρά του είχαν οστέινες προστατευτικές πλάκες. Επίσης είχαν και ένα οστέινο ρόπαλο στην άκρη της ουράς τους για περισσότερη προστασία που ζύγιζε 30 κ. Εξαιτίας του μεγέθους και της πανοπλίας του ο αγκυλόσαυρος ήταν μια δύσκολη λεία.

Αγκυλοσαυρίδες
Ρότζερ Άλμπερτσεν

Ο Ρότζερ Άλμπερτσεν (Roger Albertsen, 15 Μαρτίου 1957 - 2 Μαρτίου 2003) ήταν Νορβηγός ποδοσφαιριστής. Είχε αγωνιστεί στην ΑΝΤΟ Ντεν Χάαγκ και στη Φέγενορντ που εκείνη την εποχή ήταν πολύ καλές ομάδες αλλά και στον Ολυμπιακό. Γεννήθηκε την 15 Μαρτίου του 1957 και πέθανε 13 μέρες πριν γιορτάσει 46α γενέθλια του.

Καριέρα
Ξεκίνησε την καριέρα του με τις τοπικές, χαμηλότερου επιπέδου ομάδες, την Tyssedal και της Odda. Θεωρείται ως ένας πολύ μεγάλο ταλέντο, και εκπροσωπεί τη Νορβηγία αρκετές φορές σε επίπεδο νεολαίας. Παρ 'όλα αυτά, σόκαρε, όταν έφυγε από τη χώρα σε ηλικία 17 ετών για να δοκιμάσει την τύχη του στην Ολλανδία, όπου συνάντησε τον συμπατριώτη του Harald Berg της ΑΝΤΟ Ντεν Χάαγκ. Το καλοκαίρι του 1979, μεταφέρθηκε στη Φέγενορντ, όπου έγινε ένας πολύτιμος παίκτης στην ομάδα που τερμάτισε τέταρτη στο πρωτάθλημα και κέρδισε το κύπελλο. Ωστόσο, στο τέλος της σεζόν, μετά από μόλις ένα χρόνο στο Ρότερνταμ, επέστρεψε στην ΑΝΤΟ Ντεν Χάαγκ.
Στα μέσα της σεζόν 1982/83, πήγε στον Ολυμπιακό, όπου κέρδισε ένα μετάλλιο πρωταθλήματος. Πέρασε τρία χρόνια από την καριέρα του εκεί, έκανε καλή δουλειά σαν μέσος, πριν ο παλιός του φίλος Arne Dokken τον έπεισε να επιστρέψουν στην πατρίδα τους και να παίξουν για τη Ρόσενμποργκ. Έτσι, το καλοκαίρι του 1985, μετά από μια δεκαετία στο εξωτερικό, ο Άλμπερτσεν έπαιξε πρώτη φορά στην κορυφαία ομάδα στο νορβηγικό πρωτάθλημα. Ήταν μέλος της Ρόσενμποργκ ΜΚ τότε που κέρδισε τον τίτλο με δραματικό τρόπο το 1985, και έπαιξε δύο χρόνια στο σύλλογο του Τρόντχαϊμ πριν κρεμάσει τα παπούτσια του, λόγω τραυματισμού στο τέλος της σεζόν 1987.

Εθνική 

Είχε αγωνιστεί 25 φορές με τη Νορβηγία , και έκανε το ντεμπούτο του το 1976. Πολλοί τον θυμούνται από το διάσημο αγώνα ενάντια στην Αγγλία το 1981, όπου τιμήθηκε με την ισοφάριση του παιχνιδιού σε 1-1, παρά το γεγονός ότι οι τηλεοπτικές επαναλήψεις έχουν δείξει ότι στην πραγματικότητα δεν έχει αγγίξει την μπάλα, και η σέντρα του Tom Lund πήγε κατ 'ευθείαν στα δίχτυα.

Θάνατος 

Μετά την απόσυρση του από το παιχνίδι, ο Άλμπερτσεν εργάστηκε σε επιχείρηση υπολογιστών, καθώς επίσης προπονούσε ομάδες χαμηλότερου επιπέδου όπως την Orkanger, την Sokna και την Kongsberg. Στα τέλη του 2002, είχε διαγνωστεί με καρκίνο, και η πέθανε από την ασθένεια τον Μάρτιο του 2003.

Τίτλοι 

Φέγενορντ

 Κύπελλο KNVB: 1979-80

Ολυμπιακός Σ.Φ.Π.

 Α΄ Εθνική: 1982-83

Ρόσενμποργκ ΜΚ

 Νορβηγική Πρέμιερ Λιγκ: 1985

Παραπομπές 

Ποδοσφαιριστές Ολυμπιακού Πειραιώς
Μέσοι ποδοσφαιριστές
Νορβηγοί ποδοσφαιριστές
Ποδοσφαιριστές ΚΡΚ Γκενκ
Ποδοσφαιριστές ΑΝΤΟ Ντεν Χάαγκ
Νορβηγοί ποδοσφαιριστές στο εξωτερικό
Ποδοσφαιριστές Φέγενορντ
Ποδοσφαιριστές Ρόσενμποργκ ΜΚ
Νορβηγοί προπονητές ποδοσφαίρου
Ποδοσφαιριστές Εθνικής Νορβηγίας
Προπονητές ποδοσφαίρου Κόνγκσμπεργκ ΦΚ
Προπονητές ποδοσφαίρου Όρκανγκερ ΙΦ
Ποδοσφαιριστές Έρεντιβιζι
Ο γιος του Αστερίξ

«Ο γιος του Αστερίξ» ονομάζεται ένα κόμικ της σειράς Αστερίξ του Αλμπέρ Ουντερζό που δημοσιεύτηκε το 1983.

Πλοκή
Ένα μωρό εγκαταλείπεται στην πόρτα του σπίτιού του Αστερίξ και αυτός αναγκάζεται να το μεγαλώσει. Όμως οι Ρωμαίοι προσπαθούν να το αιχμαλωτίσουν με διάφορα τεχνάσματα: Μεταμφιέζουν τον εκατόνταρχο Αγκαθοκακτούς σε παραμάνα (Ροδοαγκαθίνα) που υποτίθεται ότι είχε δουλέψει σε καντίνα της ρωμαϊκής λεγεώνας και ντύνουν έναν στρατιώτη σαν γυρολόγο που πουλάει κουδουνίστρες. Όμως ο μικρός, ο οποίος είχε ήδη πιει δύο φορές μαγικό φίλτρο, αντιμετωπίζει τον στρατιώτη γυρολόγο ως κουδουνίστρα.  
Σε αυτό το επεισόδιο το ρόλο του κακού  παίρνει ο Βρούτος, γιος του Καίσαρα. Αυτός θα κάψει το γαλατικό χωριό συνοδευόμενος από τους πειρατές. Όμως ο Καίσαρας φτάνει αργότερα από την Άνω Γερμανία λέγοντας το γνωστό "Κι εσύ τέκνον Βρούτε;" μαζί με την Κλεοπάτρα από τα ανάκτορα της Ρώμης. Τελικά αποκαλύπτεται ότι ο υποτιθέμενος γιος του Αστερίξ είναι ο Καισαρίων (μετέπειτα Πτολεμαίος ΙΕ'), γιος του Καίσαρα και της Κλεοπάτρας. Ο Βρούτος είχε προσπαθήσει αρκετές φορές στο παρελθόν να εξαφανίσει ή να ξεφορτωθεί τον μικρό αλλά απέτυχε. Έτσι η Κλεοπάτρα είχε στείλει το παιδί στους ανυπότακτους Γαλάτες. Τελικά, μέχρι να ξαναχτισθεί το χωριό, το καθιερωμένο τσιμπούσι γίνεται στην γαλέρα της Κλεοπάτρας. Όλοι είναι ευτυχισμένοι εκτός από τον Βρούτο που στέλνεται στην Άνω Γερμανία για...να συμμορφωθεί.

Παραπομπές 

Γ
Web Entertainment

Η Web Entertainment είναι μια δισκογραφική εταιρεία με βάση το Ντιτρόιτ που διοικείται από τους Bass Brothers. Είναι περισσότερο γνωστή για την παραγωγή και των δυο ανεξάρτητων άλμπουμ του Eminem (Marshall Mathers), Infinite και The Slim Shady EP demo, προτού υπογράψει στην Aftermath Entertainment του Dr. Dre και επίσης κυκλοφόρησε το The Slim Shady LP και πιό πρόσφατα το Recovery υπό την Web. Η Web Entertainment έχει συντελέσει και πιστωθεί στα άλμπουμ κυρίων δισκογραφικών εταιρειών του Eminem, καθώς οι Bass Brothers έχουν κάνει παραγωγή και συμπαραγωγή σε αρκετά από τα τραγούδια του. Έχουν κάνει επίσης την παραγωγή ενός άλμπουμ από τον King Gordy, ενός ανερχόμενου ράπερ από το Ντιτρόιτ, που ονομάζεται The Entity. Έπειτα κυκλοφόρησαν το άλμπουμ του Gordy Xerxes The God-King. Το 2010 η Web Entertainment κυκλοφόρησε ένα EP από τον κωφό ράπερ από το Ντιτρόιτ Sean Forbes ονομαζόμενο "I'm Deaf" το 2010 με ένα μουσικό βίντεο που ονομάζεται επίσης "I'm Deaf" το οποίο έχει λάβει εθνική αναγνώριση από τον Mitch Albom στο περιοδικό Parade. Το 2011 η Web Entertainment κυκλοφόρησε στα iTunes ακόμη ένα σίνγκλ, το "Let's Mambo". Αυτή την περίοδο δεν δέχονται demo από καλλιτέχνες και παραγωγούς χωρίς συμβόλαιο.

Καλλιτέχνες
Eminem
King Gordy
Sean Forbes
Dina Rae
Frogg
B.o.B

Δισκογραφία

Δείτε επίσης
 Κατάλογος δισκογραφικών εταιρειών

Παραπομπές

Εξωτερικοί συνδέσμοι 
 Επίσημη ιστοσελίδα
Eagles

Οι Eagles είναι ένα από τα σημαντικότερα συγκροτήματα της ροκ μουσικής. Δημιουργήθηκαν τη δεκαετία του ´70 στο Λος Άντζελες στην Καλιφόρνια.
Τα μέλη του συγκροτήματος είναι ο Glenn Frey (στίχοι, τραγούδι, πιάνο, κιθάρα), ο Don Henley (τραγούδι, ντραμς), o Bernie Leadon (μπάντζο, ηλεκτρική κιθάρα, φωνητικά) και ο Randy Meisner (μπάσο, κιθάρα, φωνητικά).

Η ιστορία των Eagles 
Το 1971 ο Don Henley και ο Glenn Frey γνωρίζονται στην Καλιφόρνια ως μέλη του συγκροτήματος της Linda Ronstadt. Και οι δύο έχουν ένα κοινό στόχο: τη δημιουργία ενός δικού τους συγκροτήματος. Την επιθυμία τους αυτή πραγματοποιούν σχηματίζοντας ένα δικό τους γκρουπ με τους 
Bernie Leadon και Randy Meisner. Ετσι δημιουργήθηκε τελικά οι Eagles.

Αρχικά, οι Eagles ταξιδεύουν στο Λονδίνο, όπου ηχογραφούν το πρώτο τους άλμπουμ με παραγωγό τον Glyn Johns. Το άλμπουμ αυτό ονομάζεται Eagles. Το πρώτο τους single,Take it easy τους καθιστά παγκοσμίως γνωστούς.

Η ηχογράφηση του δεύτερου άλμπουμ τους ξεκινά και αυτή στο Λονδίνο. Παρ' όλα αυτά, επειδή τα μέλη του συγκροτήματος θέλουν τα κομμάτια τους  να έχουν πιο έντονο το στοιχείο του ροκ ήχου, η ηχογράφηση συνεχίζεται στην Καλιφόρνια, με νέο παραγωγό, τον Bill Szymczyk. Το άλμπουμ αυτό ονομάζεται Desperado, κυκλοφορεί το 1973 και σ'αυτό εξελίσσεται για πρώτη φορά το σήμα κατατεθέν του συγκροτήματος: η αφήγηση μέσα στα τραγούδια.

Πηγές 

Eagles Bibliography

Βραβευμένοι με Γκράμι
Αμερικανικά folk rock συγκροτήματα
Μουσικά συγκροτήματα από το Λος Άντζελες
Curiosity

To Curiosity (μτφρ.: Περιέργεια) είναι ένα ρομποτικό όχημα (ρόβερ) το οποίο εξερευνά τον κρατήρα Γκέιλ στον Άρη, ως μέρος της αποστολής της NASA Mars Science Laboratory (MSL). Το όχημα εκτοξεύθηκε τις 26 Νοεμβρίου 2011 τις 15:02 UTC από το ακρωτήριο Κανάβεραλ και προσεδαφίστηκε στην περιοχή Αιολίς Πάλους, στο κρατήρα Γκέιλ, τις 6 Αυγούστου 2012, 05:17 UTC. Το ρομπότ προσγειώθηκε περίπου 2,4 χιλιόμετρα μακριά από το προκαθορισμένο σημείο, σε μια περιοχή που ονομάστηκε Μπράντμπερι Λάντινγκ, μετά από ταξίδι απόστασης 563 εκατομμυρίων χιλιομέτρων. 

Το Δεκέμβριο του 2012, η διετής αποστολή του Curiosity επεκτάθηκε επ 'αόριστον και στις 5 Αυγούστου 2017 η NASA γιόρτασε την πέμπτη επέτειο της προσεδάφισης του ρόβερ. Το Curiosity βρίσκεται ακόμα σε λειτουργία και, έως την 1η Νοεμβρίου 2019, εξερευνά τον Άρη επί 2573 αρειανές ημέρες (2643 ημέρες συνολικά) από την ημερομηνία προσεδάφισης του στις 6 Αυγούστου 2012.

Οι στόχοι του ρομπότ είναι να ερευνήσει το κλίμα και τη γεωλογία του Άρη, να διαπιστώσει εάν το σημείο το οποίο είχε επιλεγεί στον κρατήρα Γκέιλ προσέφερε ποτέ ευνοϊκές περιβαλλοντολογικές συνθήκες για την ύπαρξη μικροβιακής ζωής, συμπεριλαμβανομένου του ρόλου του νερού και έρευνες για τον αν ο πλανήτης έχει ευνοϊκές συνθήκες για μελλοντική εξερεύνηση από τους ανθρώπους.

Το Curiosity έχει μέγεθος μικρού αυτοκινήτου, με βάρος 899 κιλά, 3 μέτρα μήκος, 2,7 μέτρα πλάτος και 2,2 μέτρα ύψος. Το ρομπότ φέρει επιστημονικό εξοπλισμό με τον οποίο μπορεί να αναλύσει τη χημική σύσταση δειγμάτων που λαμβάνει. Τα όργανα αυτά είναι το φασματόμετρο μάζας για την ταυτοποίηση χημικών στοιχείων, ο αέριος χρωματογράφος για τη χημική ανάλυση πετρωμάτων, καθώς και το φασματόμετρο λέιζερ για τη μέτρηση ελαφρών στοιχείων που σχετίζονται με τη ζωή, όπως ο άνθρακας, το οξυγόνο και το άζωτο.

Παραπομπές

Εξωτερικοί σύνδεσμοι 

 Curiosity Rover - Home Page - NASA/JPL
 MSL - NASA Updates - *LIVE* TBA Schedule (NASA-TV) (NASA-Audio)

Εξερεύνηση του Άρη
Διαστημικό πρόγραμμα των ΗΠΑ
Διαστημικές αποστολές το 2011
Βιοαστρονομία
Ναός της Αρχηγέτιδος στη Χαλκίδα

Ο ναός της Αρχηγέτιδος βρίσκονταν στην Χαλκίδα.

Δεν είναι γνωστό σε ποια θεά ήταν αφιερωμένος. Πιθανόν να ήταν αφιερωμένος στην Αθηνά, αφού η μυθική ίδρυση της Χαλκίδας ανάγεται στους Αθηναίους. Μπορεί και να ήταν αφιερωμένος στην Ήρα, σύμφωνα με τα νομίσματα της πόλης. Λιγότερο πιθανόν ήταν η αφιέρωσή της στην θεά Αρέθουσα, την οποία επίσης τιμούσαν οι Χαλκιδαίοι. 

Σημαντική άνθηση γνώρισε ο ναός κατά την θητεία του νεωκόρου Αυρήλιου Ερμόδωρου, ο οποίος ανακαίνησε και διεύρυνε τις εγκαταστάσεις του ναού και ανταμείφθηκε με το κληρονομικό προνόμιο του ισόβιου νεωκόρου.

Πηγές
 

Αρχαία Χαλκίδα
Αρχαίοι ελληνικοί ναοί
Χάινριχ Ντρέσελ

Ο Χάινριχ Ντρέσσελ (γερμ. Heinrich Dressel, 1845-1920) υπήρξε Γερμανός επιγραφολόγος και νομισματολόγος.

Βιογραφία 
Γεννήθηκε στις 16 Ιουνίου 1845 στην Ρώμη. Σπούδασε κοντά στον Τέοντορ Μόμμζεν και αρχικά ασχολήθηκε με την επιγραφολογία. Από το 1885 υπηρέτησε στην Νομισματική συλλογή του Βερολίνου, όπου το 1886 έγινε διευθυντικός γραμμαγέας (Direktorialassistent) και από το 1898 ως το 1919 διευθυντής από κοινού μαζί με τον Julius Menadier. Το 1902 έγινε μέλος της Βασιλικής Πρωσικής Ακαδημίας των Επιστημών και από το 1902 ως το 1911 διετέλεσε διευθυντής της Ελληνικής Νομισματικής Συλογής της Ακαδημίας.

Απεβίωσε στις 17 Ιουλίου 1920 στο Τάισενντορφ.

Παραπομπές

Πηγές 
 Kurt Regling: Heinrich Dressel. In Zeitschrift für Numismatik 33, 1922, S. 1–18.
 Carina Weiß: Die antiken Gemmen der Sammlung Heinrich Dressel in der Antikensammlung Berlin. Würzburg 2007, ISBN 978-3-89913-552-7.

Εξωτερικοί σύνδεσμοι 
 Literatur von und zu Heinrich Dressel in der Bibliothek der BBAW (PDF, 40 KB)
 Bernd Kluge: Das Münzkabinett - Museum und Wissenschaftsinstitut, Berlin 2004 (mit Bild; PDF, 3,9 MB).

Ελληνιστές επιγραφολόγοι
Γερμανοί αρχαιολόγοι
Νομισματολόγοι
Μπέικον

Το μπέικον είναι είδος αλλαντικού. Το μπέικον παρασκευάζεται από την πλευρά του χοιρινού από την οποία έχουν αφαιρεθεί οι μπριζόλες. Κατόπιν υπόκειται σε επεξεργασία διατήρησης είτε σε ξερό περιβάλλον είτε σε άλμη και στη συνέχεια καπνίζεται. Σε ορισμένες ποικιλίες χρησιμοποιείται το κρέας της οσφυϊκής χώρας που είναι πιο άπαχο.

Το μπέικον αποτέλεσε επί αιώνες ένα από τα πιο δημοφιλή είδη κρεάτων, τουλάχιστον στη Δυτική Ευρώπη. Σήμερα εξακολουθεί να αποτελεί ένα διαδεδομένο αλλαντικό που καταναλώνεται κυρίως ως συστατικό φαγητών ή σάντουιτς για την καπνιστή του γεύση.

Το μπέικον δεν αποτελεί υγιεινή επιλογή διατροφής, τουλάχιστον σε μεγάλες ποσότητες γιατί περιέχει υψηλά ποσοστά λίπους και το προσθετικό νιτρώδες νάτριο που έχει θεωρηθεί καρκινογόνο.

Πηγές
Πάπυρος Λαρούς Μπριτάννικα, Τόμος 43 , σελίδα 244

Εξωτερικοί σύνδεσμοι

Αλλαντικά
Τρόφιμα καπνιστά
Βρετανική κουζίνα
Αμερικανική κουζίνα
Καπνιστό κρέας
Ποντικός (Κινέζικο ζώδιο)



Γενικές αστρολογικές πληροφορίες 
Ο Ποντικός είναι το πρώτο κατά σειρά, από τα 12 Κινέζικα ζώδια. Στην Κινέζικη αστρολογία ο Ποντικός είναι καλός στο να ηγείται και να κατακτά. Πολλοί διάσημοι αυτοκράτορες και ηγέτες της Κινέζικης ιστορίας ανήκαν στο Κινέζικο Ωροσκόπιο του Ποντικού. Τα άτομα που βρίσκονται στο Κινέζικο Ζώδιο του Ποντικού είναι επίσης πολύ γνωστά για την ιδιότητα τους να εκμεταλλεύονται τις σκέψεις, τα αισθήματα και τα συναισθήματα των άλλων.

Αστρολογικά δεδομένα 
Τυχερές Ώρες: 11 π.μ. - 1 μ.μ.

Σημείο του Ορίζοντα: Βορράς (Β)

Εποχή: Χειμώνας

Μήνας: Δεκέμβριος

Μαγικά Χρώματα: Μαύρο, Κόκκινο, Άσπρο, Μωβ

Αντίστοιχο Δυτικού Ωροσκοπίου: Τοξότης

Φαγητά: Οικόσιτος χοίρος, Λάχανο, Όσπρια

Συσχετισμένες Χώρες: Γερμανία, Αυστρία, Σουηδία, Ολλανδία, Βραζιλία, 
Κολομβία

Διάσημοι Ποντικοί: Τζιν Κέλι, Σον Πεν, Μάρλον Μπράντο, Λούις Άρμστρονγκ, Κλάρκ Γκέιμπλ

Πηγές 
 
 Ο Ποντικός (Από την Κινέζα αστρολόγο Ντούαν Μινχ)

Αστρολογία
Βασίλης Γεωργιάδης

Ο Βασίλης Γεωργιάδης (Δαρδανέλλια, Τουρκία, 12 Αυγούστου 1921-Αθήνα, 30 Απριλίου 2000) ήταν Έλληνας σκηνοθέτης, παραγωγός κινηματογράφου και ηθοποιός. Δύο από τις κινηματογραφικές ταινίες του Γεωργιάδη, «Τα κόκκινα φανάρια» και «Το χώμα βάφτηκε κόκκινο», προτάθηκαν από την Αμερικανική Ακαδημία Κινηματογράφου στην τελική πεντάδα για το Όσκαρ Καλύτερης Ξενόγλωσσης Ταινίας. Επισης το 1970 η ταινια του Κοριτσια στον Ηλιο προταθηκε απο την Ενωση Ξενων Ανταποκριτων στο Λος Αντζελες για Χρυση Σφαιρα Καλυτερης Ξενης Ταινιας.

Βιογραφικό 
Αρχικά εργάσθηκε σαν βοηθός σκηνοθέτη, σε τρεις κατά σειρά ταινίες, "Το Παιδί μου Πρέπει να Ζήσει" (1951), "Νεκρή Πολιτεία" (1952) και "Το Ποντικάκι" (1954).

Δυο χρόνια μετά (1956), χρηματοδότησε ο ίδιος και σκηνοθέτησε την πρώτη του ταινία "Οι Άσσοι του Γηπέδου", που επαναπροβλήθηκε 41 χρόνια αργότερα, μόλις τρία χρόνια πριν το θάνατό του, με τον τίτλο "Κυριακάτικοι Ήρωες" (1997). Η σύλληψη της ιδέας του, να χρησιμοποιήσει δηλαδή στους ρόλους αληθινούς ποδοσφαιριστές, ήταν πρωτοποριακή και μοναδική στα χρονικά, ενώ και η σκηνοθετική της προσέγγιση, παρέπεμπε στον ιταλικό νεορεαλισμό. Επίσης, έλαβε μέρος σαν ηθοποιός στο πρώτο του εκείνο έργο, ερμηνεύοντας έναν μικρό ρόλο, όπως και σε επτά ακόμη ταινίες. Το 2000 του αποδόθηκαν ευχαριστίες για τη συνεισφορά του στην ταινία "Πίσω Πόρτα".

Φιλμογραφία

Κινηματογράφος 
 "Οι Άσσοι του Γηπέδου" (1956)
 "Καραγκιόζης, ο Αδικημένος της Ζωής" (1959)
 "Περιπλανώμενος Ιουδαίος" (1959)
 "Διακοπές στην Κολοπετινίτσα" (1959)
 "Κρύσταλλο" (1959)
 "Φλογέρα και Αίμα" (1961)
 "Μην Ερωτεύεσαι το Σάββατο" (1962)
 "Οργή" (1962)
 "Η Κατάρα της Μάνας" (1962)
 "Γάμος αλά ...ελληνικά" (1964)
 "Τα κόκκινα φανάρια" (1963)
 "Το χώμα βάφτηκε κόκκινο" (1965)
 "Η 7η Ημέρα της Δημιουργίας" (1966) 
 "Κορίτσια στον Ήλιο" (1968)
 "Ραντεβού με μια άγνωστη" (1968) 
 "Αγάπη για Πάντα" (1969)
 "Ο μπλοφατζής" (1969) 
 "Στη Μάχη της Κρήτης" (1970)
 "Ελληνικό Καλοκαίρι" (μικρού μήκους, 1971)
 "Εκείνο το καλοκαίρι" (1971) 
 "Συνωμοσία στη Μεσόγειο" (1975) (Εναλλακτικός τίτλος "Λίγο πριν φύγεις")

Τηλεοπτικές σειρές 
 "Επικίνδυνα Βήματα" (1973)
 "Ο Χριστός Ξανασταυρώνεται" (1975)
 "Οι Πανθέοι" (1977)
 "Γιούγκερμαν" (1978)
 "Συνταγματάρχης Λιάπκιν" (1979)
 "Κάθε Πράγμα στον Καιρό του" (1993)

Ηθοποιία 
 "Οι Άσσοι του Γηπέδου" (1956)
 "Η Παιχνιδιάρα" (1967)
 "Στη Ζωή, μαζί σου Πόνεσα" (1968)
 "Καπετάν Φάντης Μπαστούνι" (1968)
 "Ο Στρίγγλος που έγινε Αρνάκι" (1968)
 "Το Λεβεντόπαιδο" (1969)
 "Ο Άνθρωπος της Καρπαζιάς" (1969)
 "Μαντώ Μαυρογένους" (1971)

Παραγωγή 
 "Οι Άσσοι του Γηπέδου" (1956)
 "Κυριακάτικοι Ήρωες" (1997)
 "Λυσιστράτη" (1972)

Παραπομπές

Πηγές 
Ο Βασίλης Γεωργιάδης στο IMDB

Έλληνες σκηνοθέτες
Έλληνες παραγωγοί ταινιών
Έλληνες άνδρες ηθοποιοί κινηματογράφου
Γιώργος Αγγελόπουλος

Ο Γιώργος Αγγελόπουλος (γενν. 17 Ιουλίου 1974) είναι Έλληνας επιχειρηματίας.

Είναι γιος του εφοπλιστή Κωνσταντίνου Αγγελόπουλου και εγγονός του βιομηχάνου Παναγιώτη Αγγελόπουλου. Είναι επίσης αδερφός του Παναγιώτη Αγγελόπουλου. Δραστηριοποιείται στο χώρο του εφοπλισμού και των πετρελαιοειδών.

Βιογραφικά στοιχεία
Ο Γιώργος Αγγελόπουλος γεννήθηκε στην Αθήνα στις 17 Ιουλίου 1974.

Είναι απόφοιτος της Σχολής Μωραΐτη (1992), πτυχιούχος του Τμήματος Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών (ΑΣΟΕΕ, 1992-1996) και κάτοχος MBA (Master of Business Administration) του Babson College της Βοστώνης (1998-2000).

Υπηρέτησε την στρατιωτική του θητεία στο Ελληνικό Πολεμικό Ναυτικό, από το 1996 έως το 1998.

Αναμειγνύεται με τα διοικητικά του Ολυμπιακού από το 2004, αλλά την ομάδα την πήρε στα χέρια του το 2009, μαζί με τον αδερφό του Παναγιώτη.

Στις 28 Αυγούστου του 2008, παντρεύτηκε την Ιωάννα Στάχτου, με την οποία απέκτησε το 2010, την κόρη του Άννα-Μαρία. Η σύζυγός του έφυγε από την ζωή τον Σεπτέμβριο του 2016.

Παραπομπές

Εξωτερικοί σύνδεσμοι
 Επίσημη Ιστοσελίδα Ολυμπιακού

Έλληνες επιχειρηματίες
Έλληνες εφοπλιστές
Γιωργος
Πρόεδροι Ολυμπιακού Σ.Φ.Π. (καλαθοσφαίριση)
Εφοπλιστές
Παναγιώτης Κ. Αγγελόπουλος

Ο Παναγιώτης Αγγελόπουλος είναι Έλληνας επιχειρηματίας. Γεννήθηκε στην Αθήνα την 21η Ιανουαρίου 1973.

Βιογραφικά στοιχεία
Είναι γιος του εφοπλιστή Κωνσταντίνου Αγγελόπουλου και εγγονός του βιομήχανου Παναγιώτη Αγγελόπουλου. Είναι επίσης αδερφός του Γιώργου Αγγελόπουλου.

Δραστηριοποιείται στο χώρο του εφοπλισμού και την μεταφοράς πετρελαιοειδών. Είναι επίσης συνιδιοκτήτης της ομάδας καλαθοσφαίρισης του Ολυμπιακού, μαζί με τον αδερφό του Γιώργο. Η περιουσία του εκτιμάται κοντά στα 2,8 δισεκατομμύρια Ευρώ.

Παραπομπές

Εξωτερικοί σύνδεσμοι
Επίσημη Ιστοσελίδα Ολυμπιακού

Έλληνες επιχειρηματίες
Έλληνες εφοπλιστές
Παναγιωτης Κ. 
Πρόεδροι Ολυμπιακού Σ.Φ.Π. (καλαθοσφαίριση)
Η Αθάνατη Ψυχή

Η Αθάνατη Ψυχή (γερμ. Das unsterbliche Herz) είναι ηθικό κοινωνικό δράμα του 1939 της εποχής της ναζιστικής Γερμανίας σε σκηνοθεσία και σενάριο του Φάιτ Χάρλαν. Πρωταγωνιστούν η Κριστίνα Ζέντερμπάουμ, ο Χάινριχ Γκεόργκε και άλλοι.

Πλοκή 
Η ιστορία διαδραματίζεται στην μεσαιωνική εποχή. Ο Μάρτιν Μπέχαϊμ διασχίζει τις θάλασσες σε εξερευνητική αποστολή, όταν κατά την διάρκεια σφοδρής θαλασσοταραχής οι ναύτες του ανταρτούν και το καράβι βουλιάζει. Ο Μπέχαϊμ επιστρέφει στην Νυρεμβέργη και δικάζεται, αλλά αθωώνεται. Το πρόβλημα της εποχής του ήταν, ότι τα μηχανικά ρολόγια τότε λειτουργούσαν μόνο στην ξηρά, επειδή χρησιμοποιούσαν βαρίδια. Έτσι οι ναυτικοί είχαν στη διάθεσή τους μόνο τα ουράνια σώματα για να κάνουν τους απαραίτητους υπολογισμούς και να εξακριβώσουν την ταχύτητα και την γεωγραφική τους θέση. Ο ωρολογοποιός Χένλαϊν αντιλαμβάνεται ότι η εφεύρεση ενός ωρολογιακού μηχανισμού ικανού να λειτουργεί και στα ταλαντούμενα καράβια, θα ωφελούσε πολύ την ναυτιλία και ιδίως τις εξερευνητικές αποστολές. Δεν έχει όμως πολύ χρόνο στην διάθεσή του, διότι ένα ατύχημα στο εργαστήριό του προ ημερών τον έβλαψε σοβαρά στην υγεία του. Αποφασίζει να ασχοληθεί μόνο με αυτή την εφεύρεση και να αξιοποιήσει τις λίγες ημέρες που του έμειναν να ζήσει, για να πετύχει τον σκοπό του. Τελικά εφευρίσκει το ελατήριο και κατασκευάζει ένα ρολόι μικρών διαστάσεων που λειτουργεί παντού, ακόμα και μέσα στην τσέπη του γιλέκου. Με την ολοκλήρωση της εφεύρεσης θα αφήσει την τελευταία του πνοή.

Ιστορικό υπόβαθρο 
Η ταινία κυκλοφόρησε την εποχή της ναζιστικής Γερμανίας, λίγο πριν την έκρηξη του Β'ΠΠ. Μέσα από το σενάριο προωθείται ο γερμανικός πατριωτισμός και γενικά η υπεροχή του πνεύματος μέσα από τα επιτεύγματα της τεχνολογίας. Η ιστορία που διηγείται το σενάριο αν και χρησιμοποιεί υπαρκτά ιστορικά πρόσωπα δεν αληθεύει σε πολλά σημεία, και είναι φανταστική. Ο Χένλαϊν δεν υπήρξε ο εφευρέτης του φορητού ρολογιού, ούτε πέθανε από την αιτία που αναφέρει το έργο. Επίσης, η ομιλία του Λούθηρου που παρουσιάζεται στο έργο δεν είναι ιστορικό γεγονός.

Περαιτέρω βιβλιογραφία 
 Hans-Jürgen Tast Zwischen Kunst und Propaganda - Vor 70 Jahren drehte Veit Harlan ‚Das unsterbliche Herz’ in Hildesheim; in „Hildesheimer Allgemeine Zeitung“, Samstag, 3. Mai 2008, 9 Abb.; abgedruckt in Sven Abromeit (Red.) Aus der Heimat - Jahrgang 2008, Verlag Gebrüder Gerstenberg (Hildesheim 2008), Sonderdruck ohne ISBN, EUR 8,95, S. 35 - 42, 9 Farb-/SW-Abb.

Εξωτερικοί σύνδεσμοι 

 Παρουσίαση της ταινίας στο Filmportal.de - Das unsterbliche Herz
 Παρουσίαση της ταινίας στο murnau-stiftung.de Das Unsterbliche Herz

Ταινίες του 1939
Γερμανικές ταινίες
Γερμανικές ασπρόμαυρες ταινίες
Γερμανόφωνες ταινίες
Ταινίες από Ναζιστική Γερμανία
Εθνική Οδός 89

Η Εθνική Οδός 89 είναι ένας δρόμος στην Ανατολική Αττική της Ελλάδας . Συνδέει τον Γέρακα, ένα ανατολικό προάστιο της Αθήνας, με το Σούνιο, μέσω του Κορωπίου και του Λαυρίου . Μεταξύ του Γέρακα και του Κορωπίου έχει χάσει τη σημασία του μετά το άνοιγμα του Αυτοκινητοδρόμου 6 . Προβλέπεται η αναβάθμιση του τμήματος μεταξύ Κορωπίου και Λαυρίου σε πρότυπο αυτοκινητοδρόμων, με την κατασκευή διασταυρώσεων για την αντικατάσταση των σηματοδοτών και γενικά την αναβάθμιση του δρόμου. Αυτός ο νέος δρόμος θα φέρει τον χαρακτηρισμό A61 .

Διαδρομή 
Σύμφωνα με την Εφημερίδα της Κυβερνήσεως το 1963, η Eθνική Οδός 89 τρέχει από το Σταυρό (κοντά στο Γέρακα ) στο Σούνιο, μέσω του Λαυρίου .  Η παρούσα ευθυγράμμιση της Εθνικής Οδού 89 παρακάμπτει το Κορωπί, το Μαρκόπουλο, την Κερατέα, αν και η αρχική διαδρομή έτρεχε μέσα από αυτούς τους οικισμούς: επιπλέον, η αρχική ευθυγράμμιση έτρεχε από την Κερατέα στο Λαύριο μέσω του χωριού της Πλάκας, αντί της Δυπηλίζας.  Ο δρόμος συνεχίζει να διέρχεται από τα Γλυκά Νερά και την Παιανία, καθώς ο A6 τα παρακάμπτει. 

Η διαδρομή αυτή τη στιγμή έχει συνδέσεις με: 

 Την Eθνική Οδό 54 στο Σταυρό (Γέρακας) 
 Οι Αυτοκινητόδρομος 6 και A62 σε ξεχωριστές διασταυρώσεις κοντά στο Κορωπί 
 Την Εθνική Οδό 85 στην Κερατέα
 Την Εθνική Οδό 91 στο Σούνιο

Βιβλιογραφικές αναφορές

Περαιτέρω πληροφορίες 
     
Δρόμοι της Αθήνας
Δρόμοι στην Αττική
Αυτοκινητόδρομοι της Ελλάδας
Πρωτοβουλία για τους Πράσινους της Καταλονίας

Η Πρωτοβουλία για τους Πράσινους της Καταλονίας (κατ. Iniciativa per Catalunya Verds) είναι ένα οικολογικό πολιτικό κόμμα της Καταλονίας. Ιδρύθηκε ύστερα από συγχώνευση της Πρωτοβουλίας για την Καταλονία και των Πρασίνων. Η Πρωτοβουλία για την Καταλονία είχε συνεργαστεί στο παρελθόν με το Ενοποιημένο Σοσιαλιστικό Κόμμα Καταλονίας, το οποίο ήταν το ομόλογο κόμμα της Ενωμένης Αριστεράς στην Καταλονία. 

Στις εκλογές του Ευρωπαϊκού Κοινοβουλίου συνεργάστηκε με την Ενωμένη Αριστερά, εκλέγοντας έναν ευρωβουλευτή, τον Ραούλ Ρομέβα. 

Την περίοδο 2004-2010, το κόμμα συνεργάστηκε στην κυβέρνηση με το Κόμμα Σοσιαλιστών της Καταλωνίας και την Ρεπουμπλικανική Αριστερά της Καταλονίας, όπου και είχε αναλάβει το υπουργείο περιβάλλοντος.

Έδρες σε κοινοβούλια 

Κόμματα της Καταλονίας
Οικολογικά κόμματα
Γ΄ Εθνική ποδοσφαίρου ανδρών 2012-2013

Το πρωτάθλημα της Γ΄ Εθνικής ποδοσφαίρου ανδρών 2012-13 (γνωστό και ως Football League 2 ΟΠΑΠ) διεξήχθη σε δύο ομίλους με τη συμμετοχή 25 ομάδων (13 στον πρώτο όμιλο και 12 στον δεύτερο όμιλο). Την άνοδο στην Β΄ Εθνική εξασφάλιζαν, σύμφωνα με το σχέδιο αναδιάρθρωσης των κατηγοριών, 11 ομάδες απο την 1η ώς την 5η ή 6η θέση σε καθε όμιλο. Στη Δ΄ Εθνική δεν υποβιβάζεται καμία ομάδα καθώς καταργείται. Το πρωτάθλημα ξεκίνησε στις 21 Οκτωβρίου. Μετά τον εθελούσιο υποβιβασμό στην νέα Γ΄ Εθνική της ΑΕΚ, της Λάρισας και του Πανσερραϊκού και την συγχώνευσης της Κέρκυρας με την Κασσιόπη άνοιξαν άλλες τέσσερεις θέσεις για την Football League της επόμενης περιόδου και έτσι προβιβάστηκαν οκτώ ομάδες από κάθε τον πρώτο όμιλο και επτά από τον δεύτερο.

Νότιος όμιλος 

Πηγές: epae.gr (Αρχειοθετημένη),Sports Net (αρχειοθετημένη)

Βόρειος όμιλος 

Πηγές: epae.gr (Αρχειοθετημένη),
Sports Net (αρχειοθετημένη )

Παραπομπές

Εξωτερικοί σύνδεσμοι 

 Ένωση Έπαγγελματικού Ποδοσφαίρου Β΄& Γ΄Εθνικής Κατηγορίας

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2012-2013
Σαντόρ Τάριτς

Ο Σαντόρ Τάριτς (Sándor Tarics, 23 Σεπτεμβρίου 1913 – 21 Μαΐου 2016) ήταν Ούγγρος υδατοσφαιριστής, ο οποίος αναδείχθηκε χρυσός Ολυμπιονίκης στους Ολυμπιακούς Αγώνες του 1936. Ως τον θάνατό του το 2016 ήταν ο γηραιότερος εν ζωή χρυσός Ολυμπιονίκης, σε ηλικία 102 ετών.

Προφίλ 
Γεννήθηκε στη Βουδαπέστη. Με την ομάδα της Ουγγαρίας κατέκτησε το χρυσό μετάλλιο, επικρατώντας της Γερμανίας στον τελικό της υδατοσφαίρισης. Αγωνίστηκε σε δύο αγώνες και πέτυχε 2 γκολ.

Ο Τάριτς κατάφερε να αποφύγει τη ζωή στη μεταπολεμική Ουγγαρία, η οποία βρισκόταν υπό σοβιετική κατοχή. Έπειτα από την απόκτηση του πτυχίου του Μηχανικού φοίτησε με υποτροφία σε αμερικανικό πανεπιστήμιο και εν συνεχεία ασχολήθηκε με την αρχιτεκτονική και τη μηχανική στο Σαν Φρανσίσκο της Καλιφόρνια. 
Ως τον θάνατό του ζούσε στο Μπελβεντέρε της Καλιφόρνια και ήταν μέλος του συλλόγου αντισφαίρισης της πόλης αυτής. Ο γηραιός Τάριτς παρακολούθησε τους Ολυμπιακούς Αγώνες του 2012 στο Λονδίνο ως ο μεγαλύτερος σε ηλικία και εν ζωή Ολυμπιονίκης.

Απεβίωσε τον Μάιο του 2016 σε ηλικία 102 ετών.

Εξωτερικοί σύνδεσμοι
Προφίλ 
ιστότοπος
news story in sfgate 2008/08/23

Παραπομπές

Ούγγροι Ολυμπιονίκες
Ούγγροι υδατοσφαιριστές
Υπεραιωνόβιοι
Φαρνάβαζος Β΄

Ο Φαρνάβαζος Β΄ (άκμασε 389-328 π.Χ.) από τη Δυναστεία των Φαρνακιδών ήταν αρχαίος Πέρσης πολιτικός, στρατιωτικός και σπουδαίος ναυτικός διοικητής επί βασιλείας Δαρείου Β' και Αρταξέρξη Β', γιος του Φαρνάκη Β΄ της Φρυγίας και εγγονός του Φαρνάβαζου Α΄. Στην ιστορία φέρεται κατά κληρονομική διαδοχή σατράπης της Ελλησποντικής Φρυγίας, με έδρα το Δασκύλιο της Μυσίας (413 π.Χ.).

Ο Φαρνάβαζος ο Β΄ ενεπλάκη στα ελληνικά δρώμενα μετά τους Περσικούς πολέμους, όταν ξέσπασε ο γενικευμένος πόλεμος μεταξύ Αθηναίων και Σπαρτιατών, ο επιλεγόμενος Πελοποννησιακός πόλεμος του οποία μία από τις κύριες αιτίες του ήταν ιμπεριαλιστικός επεκτατισμός της Αθηναϊκής δημοκρατίας.

Κατά τη διάρκεια του πολέμου αυτού, και συγκεκριμένα κατά το έτος 413 π.Χ., κατόπιν αιτήματος των Σπαρτιατών, στάλθηκε να υποστηρίξει τις σπαρτιατικές επιχειρήσεις που διεξάγονταν στην περιοχή του Ελλησπόντου. 
Αργότερα, περί το 400 π.Χ. όταν ο πόλεμος στράφηκε κυρίως εναντίον της Σπάρτης, ο Φαρνάβαζος κατάφερε να πείσει τον Αρταξέρξη Β' για τη δημιουργία μεγάλου στόλου και την οργάνωση νέας ναυτικής εκστρατείας στον ελλαδικό χώρο. Έτσι έξι χρόνια αργότερα, τo 394 π.Χ., ο Αθηναίος ναύαρχος Κόνων συμμάχησε με τον Φαρνάβαζο και με ενωμένους τους στόλους τους πέτυχαν την ολοκληρωτική καταστροφή του σπαρτιατικού στόλου στη Κνίδο καταφέρνοντας έτσι ο πρώτος τον ολοκληρωτικό έλεγχο του Αιγαίου.

Οκτώ χρόνια αργότερα, το 388 π.Χ. όταν ο Πέρσης βασιλιάς Αρταξέρξης Β΄ αντελήφθη την αναβίωση του ξέφρενου επεκτατισμού  της Αθηναϊκής δημοκρατίας, όπως είχε προβάλει παλαιότερα στην Ιωνία, αποφάσισε πλέον να συμμαχήσει με τους Σπαρτιάτες. Στη μεταστροφή αυτή της περσικής  εξωτερικής πολιτικής ήταν επόμενο να αντικατασταθεί και ο Φαρνάβαζος στη διοίκηση των περσικών ναυτικών δυνάμεων στο Αιγαίο, αφού μέχρι τότε ήταν ο κύριος εκφραστής της φιλοαθηναϊκής πολιτικής, έχοντας έλθει προηγουμένως σε διαφωνίες με τον Λύσανδρο. Ανακληθείς ο Φαρνάβαζος έλαβε ιδιαίτερα μεγάλες τιμές από τον Μεγάλο Βασιλέα.  Το 385 π.Χ. ο Φαρνάβαζος ηγήθηκε εκστρατείας κατά της Αιγύπτου, χωρίς όμως επιτυχία. Αλλά και η δεύτερη εκστρατεία που επιχείρησε το 373 π.Χ. υπήρξε ατυχής για τον περσικό στρατό.

Οικογένεια
Νυμφεύτηκε την Απάμεια και είχε τέκνα:
 Αρτάβαζος Β΄ άκμασε 389-328 π.Χ., σατράπης της Φρυγίας, που τον χρηματοδοτούσαν τόσο οι Αθηναίοι, όσο και οι Θηβαίοι.
 Αριοβαρζάνης απεβ. π. 362 π.Χ., σατράπης της Φρυγίας.
 Μιθριδάτης.

Πηγές 
 "Εγκυκλοπαίδεια Πάπυρος Larousse Britannica" τομ.59ος, σελ.177.

Εξωτερικοί σύνδεσμοι 

 Φαρνάβαζος, Εγκυκλοπαίδεια Μείζονος Ελληνισμού - Μικρά Ασία

Πρωταγωνιστές του Πελοποννησιακού Πολέμου
Σατράπες της Φρυγίας
Αχαιμενίδες σατράπες
Δυναστεία των Φαρνακιδών
Any Fule Kno That

Any Fule Kno That είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε σε μορφή CD σινγκλ στις 2 Ιουνίου του 1998, χωρίς να γνωρίσει επιτυχία. Το συγκεκριμένο τραγούδι συμπεριλαμβάνεται στο δίσκο "Abandon", ο οποίος ηχογραφήθηκε το φθινόπωρο και το χειμώνα του 1997 προς 1998 και είναι το πρώτο κομμάτι του συγκεκριμένου δίσκου.

Σύνθεση
Σε κάποια σημεία του τραγουδιού ο τραγουδιστής του συγκροτήματος Ίαν Γκίλαν, θυμίζει τραγουδιστή της ραπ και όχι τόσο στο γνώριμο στυλ των ροκ φωνητικών του, ενώ οι στίχοι περιέχουν λέξεις οι οποίες λογοκρίνονται. Η παράξενη ορθογραφία του τίτλου του κομματιού είναι επιρροή των βιβλίων κόμικς του Νάιτζελ Μόλσγουορθ.

Το "Any Fule Kno That" είναι ένα από τα ελάχιστα τραγούδια των Deep Purple το οποίο δεν έχουν παίξει σε κάποια ζωντανή τους εμφάνιση.

Τα μέλη του συγκροτήματος 
Το "Any Fule Kno That" ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:

 Ίαν Γκίλαν - φωνητικά
 Στηβ Μορς - κιθάρα
 Τζον Λορντ - πλήκτρα
 Ρότζερ Γκλόβερ - μπάσο
 Ίαν Πέις - τύμπανα

Παραπομπές

Πηγές 
 Dave Thompson, Smoke on the Water, The Deep Purple Story, (ECW Press, 2004)

Τραγούδια των Deep Purple
Τραγούδια του 1998
Δέκα μέρες που συγκλόνισαν τον κόσμο

Δέκα μέρες που συγκλόνισαν τον κόσμο είναι ο τίτλος βιβλίου του Αμερικανού δημοσιογράφου και σοσιαλιστή Τζον Ριντ που έγραψε το 1919 και αφορά τα γεγονότα της Οκτωβριανής Επανάστασης στη Ρωσία το 1917, την οποία ο Ριντ βίωσε από πρώτο χέρι. Ο Ριντ ακολούθησε στενά πολλούς από τους επιφανείς Μπολσεβίκους ηγέτες κατά την παραμονή του στη Ρωσία. Πέθανε το 1920, λίγο μετά την ολοκλήρωση του βιβλίου και είναι ένας από τους λίγους Αμερικανούς που τάφηκε στη Νεκρόπολη του Τείχους του Κρεμλίνου στη Μόσχα, μια περιοχή που κανονικά προορίζονταν μόνο για τους πιο εξέχοντες Σοβιετικούς ηγέτες.

Σύλληψη και δημιουργία 
Ο Τζον Ριντ ήταν σε αποστολή για το σοσιαλιστικό αμερικανικό περιοδικό The Masses, όταν ήταν ανταποκριτής της Ρωσικής Επανάστασης. Αν και ο Ριντ αναφέρει ότι είχε «προσπαθήσει να δει τα γεγονότα με το μάτι ενός ευσυνείδητου δημοσιογράφου, που ενδιαφερόταν να αναδυκνύει την αλήθεια» κατά την περίοδο των γεγονότων, δήλωσε στον πρόλογο ότι «στον αγώνα οι συμπάθειές μου δεν ήταν ουδέτερες» (καθώς το βιβλίο κλίνει προς τους Μπολσεβίκους και τις απόψεις τους).

Μεταφορά στον κινηματογράφο 
Η ταινία Οκτώβρης, γυρισμένη το 1928, αποτελεί μεταφορά του βιβλίου στον κινηματογράφο. Το 1982 ο σοβιετικός κινηματογραφιστής Σεργκέι Μπονταρτσούκ βάσισε την ταινία του Red Bells πάνω στο βιβλίο. Επίσης, η ζωή του ίδιου του Ριντ μαζί με τμήματα του βιβλίου απετέλεσαν τη βάση για την αμερικανική ταινία του 1981, Οι Κόκκινοι, σε σκηνοθεσία Γουόρεν Μπίτι.

Εξωτερικοί σύνδεσμοι 
 Γερμανική μετάφραση του βιβλίου στο Marxist Internet Archive
 Ten Days that Shook the World, η πρώτη αμερικανική έκδοση το 1919 στη Βικιθήκη

Χρονικά
Ρωσική Επανάσταση
Κατάλογος Βασιλισσών της Ελλάδας

Οι Βασίλισσες της Ελλάδος και των Ελλήνων:

Ελληνική Βασιλική Δυναστεία
Κατάλογοι που αφορούν την Ελλάδα
Κώστας Λάμπρου

Ο Κώστας Λάμπρου, γεννημένος στην Αθήνα στις 16 Σεπτεμβρίου 1991, είναι Έλληνας ποδοσφαιριστής, ο οποίος αγωνίζεται αυτό τον καιρό ως τερματοφύλακας στην ολλανδική ομάδα του Ζβόλε.

 Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Καριέρα 
Ο Λάμπρου πραγματοποίησε το επαγγελματικό του ντεμπούτο με τη Φέγενορντ στις 20 Σεπτεμβρίου 2011 σε αγώνα του κυπέλλου Ολλανδίας με αντίπαλο την Άπελντορν (4-0 υπέρ της Φέγενορντ ). Τη σεζόν 2010–11 ήταν δανεικός στην Εξέλσιορ, χωρίς ωστόσο χρόνο συμμετοχής.

Ζβόλε

Στις 11 Ιουνίου 2021 υπέγραψε διετές συμβόλαιο με τη Ζβόλε.

Παραπομπές

Εξωτερικοί σύνδεσμοι 

Προφίλ στο Transfermarkt
 Επίσημο προφίλ του Κώστα Λάμπρου στο Feyenoord.nl
 Voetbal International: Κώστας Λάμπρου
 "De roots van Kostas Lamprou"  (video), Feyenoord TV

 

Έλληνες ποδοσφαιριστές
Ποδοσφαιριστές Φέγενορντ
Τερματοφύλακες ποδοσφαιριστές
Ποδοσφαιριστές ΣΜΦ Εξέλσιορ
Έλληνες ποδοσφαιριστές στο εξωτερικό
Ξένοι ποδοσφαιριστές στην Ολλανδία
Σεντρίκ Μπακαμπού

Ο Σεντρίκ Μπακαμπού (γεννημένος στις 11 Απριλίου 1991 στο Βιτρί-συρ-Σεν) είναι Γάλλος ποδοσφαιριστής ο οποίος αγωνίζεται στον Ολυμπιακό Πειραιώς. Αγωνίζεται κυρίως στην θέση του κεντρικού επιθετικού. Ο Μπακαμπού είναι διεθνής με τις ομάδες νέων της Γαλλίας και έχει εκπροωπήσει την χώρα του σε επίπεδο U-18 και U-19. Ήταν μέλος της ομάδας που κατέκτησε το Ευρωπαϊκό Πρωτάθλημα U-19 του 2010 στα πάτρια εδάφη. Την 1η Μαΐου 2010, ο Μπακαμπού αγωνίστηκε στον τελικό του Κυπέλλου Γκαμπαρντελά του 2010, ενώ πέτυχε τέρμα για την ομάδα του στο Σταντ ντε Φρανς. Η Σοσό, παρ'όλα αυτά, γνώρισε την ήττα στον συγκεκριμένο αγώνα με σκορ 4–3 στην διαδικασία των πέναλτι. Ο Μπακαμπού είχε, πρηγουμένως, πετύχει δύο τέρματα στη νίκη της ομάδας του στα ημιτελικά της διοργάνωσης.

Ο Μπακαμπού πραγματοποίησε το επαγγελματικό του ντεμπούτο στις 7 Αυγούστου 2010 στον εναρκτήριο αγώνα της ομάδας του για το πρωτάθλημα απέναντι στην Αρλ-Αβινιόν, μπαίνοντας ως αλλαγή σε μια νίκη με τελικό σκορ 2–1. Τον επόμενο μήνα, υπέγραψε το πρώτο του επαγγελματικό συμβόλαιο διάρκειας τριών ετών με την Σοσό μέχρι τον Ιούνιο του 2013.

Τίτλοι

Διεθνείς 
  Γαλλία
 Ευρωπαϊκό Πρωτάθλημα U-19: 2010
 Παγκόσμιο Κύπελλο U-20 Ποδοσφαίρου 2011: 4η Θέση

Παραπομπές

Εξωτερικοί σύνδεσμοι 

 Προφίλ του Σεντρίκ Μπακαμπού από την ΦΚ Σοσό

Γάλλοι ποδοσφαιριστές
Ποδοσφαιριστές ΦΚ Σοσό
Επιθετικοί ποδοσφαιριστές
Ποδοσφαιριστές από τη Λαϊκή Δημοκρατία του Κονγκό
Ποδοσφαιριστές Λιγκ 1
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ20
Ποδοσφαιριστές Κυπέλλου Εθνών Αφρικής 2017
Ποδοσφαιριστές Μπούρσασπορ
Ποδοσφαιριστές Βιγιαρρεάλ ΚΦ
Ποδοσφαιριστές Γκουάν Πεκίνου
Ποδοσφαιριστές Ολιμπίκ Μαρσέιγ
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Τουρκίας
Ποδοσφαιριστές Πριμέρα Ντιβιζιόν
Ποδοσφαιριστές Σούπερ Λιγκ Κίνας
Ποδοσφαιριστές Σούπερ Λιγκ Ελλάδας
Ποδοσφαιριστές Κυπέλλου Εθνών Αφρικής 2019
Γάλλοι ποδοσφαιριστές στο εξωτερικό
Ξένοι ποδοσφαιριστές στην Ισπανία
Ξένοι ποδοσφαιριστές στην Τουρκία
Ξένοι ποδοσφαιριστές στην Ελλάδα
Ιερά Μητρόπολις Μηθύμνης

Η Ιερά Μητρόπολις Μηθύμνης είναι μια από τις Μητροπόλεις των λεγομένων «Νέων Χωρών». Έδρα της ήταν η Μήθυμνα, αλλά τον 16ο αι. ο επίσκοπος Μηθύμνης άγιος Ιγνάτιος μετακίνησε την έδρα της μητρόπολης στην Καλλονή Λέσβου.

Πρώτος επίσκοπος αναφέρεται ο άγιος Αλέξανδρος. Τον μητροπολίτη Ιάκωβο Γ' (Μαλλιαρό) διαδέχθηκε το 1984 ο νυν μητροπολίτης Μηθύμνης, σεβασμιότατος Χρυσόστομος (Καλαματιανός).

Ενορίες

Μονές
Η Ιερά Μητρόπολις αριθμεί τρεις Ιερές Μονές.

Ανδρικές Μονές
Λειμώνος, Καλλονή

Γυναικείες Μονές
Μυρτινιωτίσσης, Καλλονή
Περιβολής, Άντισσα

Επισκοπικός κατάλογος

Υποσημειώσεις και παραπομπές

Υποσημειώσεις

Παραπομπές

Πηγές

Εξωτερικοί Σύνδεσμοι
Ιστοσελίδα Εκκλησίας της Ελλάδος

 
Μηθυμνης
Λέσβος